460 
Smeltning med kulsuurt Kali-Natron, anvendt i en forholds- 
viis større Mængde end ellers, saaledes kunde der ogsaa 
være Mulighed for, at phosphorsuur Kalk lod sig decompo- 
nere ved Smeltning med Kiselsyre og kulsuurt Kali-Natron, 
naar disse anvendtes i rigelig Mængde — rigeligere, end det 
maaskee var skeet ved de Forsøg, hvorpaa hine Angivelser 
støttede sig. 
Jeg smeltede derfor phosphorsuur Kalk med Kiselsyre 
og kulsuurt Kali-Natron i stedse stigende Forhold, saaledes 
at, medens jeg ved mine første Forsøg anvendte lige saa 
megen Kiselsyre som phosphorsuur Kalk, og tre til fire 
Gange saa meget kulsuurt Kali-Natron som de to andre Stoffer 
tilsammen, saa lod jeg Kiselsyremængden efterhaanden stige 
til det Sexdobbelte af den phosphorsure Kalk, og forøgede 
paa lignende Maade Mængden af de kulsure Alkalier. De 
anvendte Stoffer vare chemisk rene; den phosphorsure Kalk 
var fremstillet ved Bundfældning af reent Chlorcalcium med 
reent phosphorsuurt Natron i en ammoniakalsk Opløsning; 
Kiselsyren var vunden ved Tilberedning af Fluskiselsyre. 
Smeltningen udførtes i Platin. Den smeltede Blanding ud- 
ludedes med koldt Vand i tilbørlig Grad, hvorefter den uop- 
løste Deel behandledes med Saltsyre, og naar Kiselsyren paa 
sædvanlig Maade var skilt fra ved Inddampning i Vandbad 
o. s, v., undersøgtes den filtrerede Opløsning for Phosphor- 
syre. Overalt anvendtes Filtre, som vare udvaskede med 
Saltsyre og Vand. 
Det syntes-nu virkeligt, efterat flere Forsøg, ved hvilke 
jeg anvendte en mindre Mængde Kiselsyre, havde havt et 
meget utilfredsstillende Udfald, som om en Forøgelse af 
Kiselsyren vilde føre til et godt Resultat. Det lykkedes mig 
f. Ex., ved at anvende fire Gange saa megen Kiselsyre som 
phosphorsuur Kalk, at faae saa at sige den hele Mængde 
